**3. OBRAZLOŽENJE**

**3.1. OBRAZLOŽENJE OPĆEG DIJELA**

**UVOD**

Klinički bolnički centar Sestre milosrdnice je zdravstvena ustanova u vlasništvu Republike Hrvatske koja obavlja djelatnost stacionarne zdravstvene zaštite i specijalističko-konzilijarne zdravstvene zaštite (ordinacije, dijagnostičke jedinice, dnevne bolnice i jednodnevne kirurgije, hemodijaliza), te znanstveno nastavnu djelatnost, klinička istraživanja i medicinska vještačenja. U obavljanju poslova sudjeluje još i bolnička ljekarna, odjel medicinske fizike i nemedicinske djelatnosti.

Ustanova djeluje na tri lokacije, paviljonskog je tipa, a u unutarnjem ustroju djelatnosti Kliničkog bolničkog centra sudjeluje 26 medicinskih organizacijskih jedinica, te 14 nemedicinskih organizacijskih jedinica. Rješenjem Ministarstva zdravstva Republike Hrvatske priznato je 28 referentnih centara u kojima se obavljaju najsloženiji oblici zdravstvene zaštite.

Upravo iz tog razloga, osim bolesnika iz pripadajućih gradskih četvrti, u Klinički bolnički centar dolaze i pacijenti ne samo iz drugih županija naše Republike, već i iz okolnih regija (oko 25 % pacijenata odnosi se na područja koja pripadaju drugim zdravstvenim ustanovama).

S Hrvatskim zavodom za zdravstveno osiguranje Klinički bolnički centar ima ugovoreno 1.149 postelja za liječenje bolesnika od akutnih bolesti i za produženo liječenje, te 236 mjesta u dnevnim bolnicama. Tijekom 2024. godine radi sanacije zgrada oštećenih potresom 2020. godine, liječenje bolesnika odvijalo se na prosječno 1000 postelja i 256 mjesta u dnevnim bolnicama. Također, Ustanova ima ugovoreno više od 530 ambulanti i dijagnostičkih jedinica, a u Ustanovi je na dan 31. prosinca 2024. godine bilo stalno zaposleno 3.984 djelatnika.

Djelovanje KBC-a je usmjereno prvenstveno na pružanje visoke razine zdravstvene zaštite bolesnicima, te poboljšanje uvjeta funkcioniranja razvojem pojedinih djelatnosti putem projekata financiranih od strane Europske unije.

Ukupno planirani prihodi u tekućem planu za 2024. godinu iznose 329.392.969 eura, dok su ukupni rashodi planirani u iznosu od 330.671.545 eura. Razlika je nivelirana prijenosom sredstava iz prethodne godine i prijenosom sredstava u slijedeću godinu koji se ne iskazuju kao prihodi i rashodi (naveli smo ih ispod tablice prihoda i tablice rashoda po izvorima financiranja), već su prikazani u Sažetku Računa financiranja i uravnotežuju financijski plan na način da je razlika između planiranih prihoda i rashoda svedena na 0 eura.

**3.1.1. OBRAZLOŽENJE OSTVARENJA PRIHODA I PRIMITAKA, RASHODA I**

 **IZDATAKA**

**PRIHODI I PRIMICI**

Ukupni prihodi za 2024. godinu planirani su u iznosu od 329.392.969 eura u tekućem planu, a realizirani su u iznosu od 323.776.343,36 eura ili 98,29 %.

Navodimo pregled po skupinama prihoda:

- Na **skupini prihoda 63** Pomoći iz inozemstva i od subjekata unutar općeg proračunau promatranom razdoblju ostvareno je 28.118.495,32 eura ili 2,03 % manje od planiranih sredstava. Najveći dio realiziranih sredstava ostvaren je na izvoru financiranja 52 Ostale pomoći a odnosi se na podmirenje troškova za lijekove i medicinski potrošni materijal temeljem Odluke Vlade Republike Hrvatske o isplati namjenske pomoći za podmirenje dijela dospjelih obveza bolničkih zdravstvenih ustanova kojima je osnivač Republika Hrvatska i kojima su osnivači županije prema dobavljačima lijekova, potrošnog i ugradbenog medicinskog materijala. Na izvoru financiranja 581 Mehanizam za oporavak i otpornost ostvarena sredstva se odnose na dovršetak opremanja novih objekata objedinjenog hitnog bolničkog prijema, dnevnih bolnica i jednodnevnih kirurgija, te uređenje Klinike za neurokirurgiju, kao i digitalizaciju i integraciju operacijskih dvorana opremljenih robotskom kirurgijom temeljem Ugovora o dodjeli bespovratnih sredstava za projekte financirane iz Nacionalnog plana oporavka i otpornosti 2021. – 2026. te temeljem zahtjeva Ministarstvu financija za punjenje našeg proračuna.

- Planirani iznos na **skupini prihoda 64** Prihodi od imovine odnosi se na izvor financiranja 31 Vlastiti prihodi koji su tokom 2024. godine ostvareni u iznosu 54.674,13 eura ili 63,70 % vise od planiranih sredstava, a odnose se na prihode od naplaćenih ovrha.

- Prihodi od upravnih i administrativnih pristojbi, pristojbi po posebnim propisima i naknada **(skupina prihoda 65)** odnose se na dopunsko zdravstveno osiguranje te participacije naplaćene od pacijenata, a izvršeni su 36,54 % više u odnosu na planirana sredstva za cijelu 2024. godinu.

- Na **skupini prihoda 66** Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima u godišnjem razdoblju ostvareno je 99,94 % ukupno planiranih sredstava i to na izvoru financiranja 31 Vlastiti prihodi (prihodi drugih zdravstvenih ustanova, „plaća sam“ i najma) te na izvoru financiranja 61 Donacije (tekuće donacije trgovačkih društava).

- Prihodi od nadležnog proračuna te HZZO-a temeljem ugovornih obveza **(skupina prihoda 67)** najvećim su dijelom izvršena na izvoru financiranja 43 Ostali prihodi za posebne namjene a odnose se na financiranje redovnih rashoda poslovanja. Ukupno planirana sredstva na ovoj skupini prihoda izvršena su 96,52 %.

- Na **skupini prihoda 68** Kazne, upravne mjere i ostali prihodi planom predviđena sredstva izvršena su 5,63 % više, a najvećim se dijelom odnose na sredstva doznačena u sklopu projekta COST u čijoj akciji je KBC Sestre milosrdnice Grant Holder (nositelj potpore).

- U razredu 7 **na skupni prihoda 72** Prihodi od prodaje nefinancijske imovine, planirani iznos koji se odnosi na prodaju stanova na izvoru financiranja 71 ostvaren jer 17,18 % u promatranom razdoblju.

**RASHODI I IZDACI**

Ukupni rashodi u tekućem planu za 2024. godinu planirani su u iznosu od 330.671.545 eura, a izvršeni su u iznosu od 325.760.329,80 eura ili 98,51 % godišnjeg plana.

U **rashodima razreda 3** Rashodi poslovanja planirano je 288.675.677 eura, dok je izvršeno 287.159.039,46 eura ili 0,53 % manje od planiranog. Najznačajniji su rashodi na skupini konta 31 Rashodi za zaposlene koji su izvršeni 3,01 % više od planiranog iznosa. Najveći iznos planiran je kroz izvor financiranja 43 Ostali prihodi za posebne namjene, a ovi su rashodi odnose na isplatu plaća te pripadajućih doprinosa zaposlenim djelatnicima. Značajan iznos realiziran je i na skupini konta 32 Materijalni rashodi koji su izvršeni 96,07 % u odnosu na planirana sredstva, a navedeni su rashodi direktno usmjereni na liječenje bolesnika, te najvećim dijelom obuhvaćaju nabavu lijekova, potrošnog medicinskog materijala, krvi i krvnih derivata, kao i tekuće i investicijsko održavanje medicinske opreme, komunalne usluge i slično.

 U **rashodima razreda 4** Rashodi za nabavu nefinancijske imovine planirana sredstva ostvarena su 91,92 % i to najvećim dijelom na skupini konta 45 Rashodi za dodatna ulaganja na nefinancijskoj imovini, a odnose se na obnovu zgrada oštećenih potresom, odnosno financiraju se na izvoru financiranja 11 Opći prihodi i primici (prebačena sredstva koja su ostala neutrošena 30. lipnja 2023. godine iz FSEU) i 815 Namjenski primitak - NPOO. Na skupini konta 42 Rashodi za nabavu neproizvedene dugotrajne imovine, najveći dio odnosi se na opremanje novoizgrađenih objekata dnevnih bolnica i objedinjenog hitnog bolničkog prijema iz izvora financiranja 581 Mehanizam za oporavak i otpornost i izvora financiranja 11 Opći prihodi i primici.

**3.1.2. OBRAZLOŽENJE PRIJENOSA SREDSTAVA IZ PRETHODNE GODINE I**

 **PRIJENOSA SREDSTAVA U SLIJEDEĆU GODINU**

U 2024. godinu na vlastitim prihodima (izvor financiranja 31) prenesen je iznos od 1.274.185 eura koji je utrošen u cijelosti za nabavku medicinske opreme kao što su bolesnički kreveti, sanitetska kolica, ultrazvučni uređaji, te za isplate timovima koji provode klinička ispitivanja. Na kraju 2024. godine na navedenom izvoru financiranja ostao je neutrošen iznos od 37.623 eura najvećim dijelom oprihodovan od provođenja kliničkih ispitivanja i najmova prostora, a bit će utrošen 2025. godine za isplate timovima koji provode klinička ispitivanja i za hitne nabavke dugotrajne imovine.

 Na ostalim prihodima za posebne namjene (izvor financiranja 43) cjelokupni iznos od 947.987 eura prenesen u 2024. godinu utrošen je za plaćanje lijekova i potrošnog medicinskog materijala. Na kraju 2024. godine ostao je za prijenos u 2025. godinu iznos od 943.292 eura od doznačenih sredstava za dopunsko zdravstveno osiguranje i participaciju, a bit će utrošen za redovno poslovanje.

 Na izvoru financiranja 52 Ostale pomoći preneseno i utrošeno je 934.716 eura za plaće pripravnika osnovom mjere „Državna potpora za sufinanciranje zapošljavanja za stjecanje prvog radnog iskustva/pripravništvo“. U slijedeću godinu prenosi se iznos od 184.613 eura, a odnose se na sredstva doznačena za plaće pripravnika i bit će utrošena za navedenu namjenu.

 Od donacija (izvor financiranja 61) ostalo je neutrošeno u prethodnoj godini 350.195 eura utrošenih tijekom 2024. godine za nabavku opreme, službena putovanja te stručno usavršavanje zaposlenika. U 2025. godinu prenosi se iznos od 357.365 eura, a koristit će se za proširenje kapaciteta Kliničkog zavoda za patologiju i citologiju, za edukaciju i poboljšanje specijalističke edukacije na Klinici za urologiju, te za nabavku dječjih krevetića i kreveta za razvlačenje za roditelje za potrebe Klinike za pedijatriju.

 Prihodi od nefinancijske imovine (izvor financiranja 71) imaju prijenos u iznosu od 15.930 eura te ostaju neutrošeni u 2024. godini. U 2025. godinu prenosi se iznos od 16.133 eura koji će biti utrošen u narednim razdobljima.

**3.2. OBRAZLOŽENJE POSEBNOG DIJELA**

Tekući financijski plan za 2024. godinu predviđa ukupne rashode za sve aktivnosti u iznosu od 330.671.545 eura.

Ukupni rashodi usmjereni su prije svega na održavanje postojeće kvalitete u pružanju zdravstvene zaštite bolesnicima, te poboljšanje uvjeta funkcioniranja razvojem pojedinih djelatnosti putem projekata financiranih sredstvima iz fondova Europske unije.

**Planirana i izvršena financijska sredstva na razini Ustanove**

|  |  |  |  |  |  |
| --- | --- | --- | --- | --- | --- |
|  | Izvršenje 2023.  | Tekući plan 2024.  | Izvršenje 2024. | IndeksIzvršenje 2024./Tekući plan2024. | IndeksIzvršenje 2024./2023. |
| 26395-Klinički bolnički centar Sestre milosrdnice | 305.039.414 | 330.671.545 | 325.760.329,80 | 98,51 | 106,79 |
| 3602-INVESTICIJE U ZDRAVSTVENUINFRASTRUKTURU | 51.252.985 | 44.505.896 | 39.302.345,25 | 88,31 | 76,68 |
| 3605-SIGURNOST GRAĐANA I PRAVA NA ZDRAVSTVENE USLUGE | 253.786.428 | 286.165.649 | 286.457.984,55 | 100,10 | 112,87 |

**3602 INVESTICIJE U ZDRAVSTVENU INFRASTRUKTURU**

**Cilj 1. Zaštita, očuvanje i unapređenje zdravlja**

**I Aktivnost K895002 - IZRAVNA KAPITALNA ULAGANJA**

**Zakonske i druge pravne osnove**

Zakon o zdravstvenoj zaštiti; Zakon o obveznom zdravstvenom osiguranju; Nacionalni plan razvoja zdravstva od 2021. do 2027. godine

**Planirana i izvršena financijska sredstva na razini aktivnosti**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023.  | Tekući plan 2024.  | Izvršenje 2024. | IndeksIzvršenje 2024./Tekući plan2024. | IndeksIzvršenje 2024./2023. |
| K895002-IZRAVNA KAPITALNA ULAGANJA | 18.937.927 | 22.385.548 | 21.634.550,81 | 96,65 | 114,24 |

**Opis aktivnosti**

U 2024. godini Klinički bolnički centar Sestre milosrdnice ostvario je 96,65 % planiranog iznosa na aktivnosti izravnih kapitalnih ulaganja.

Na **izvoru financiranja 11 Opći prihodi i primici** je temeljem suglasnosti Ministarstva zdravstva za izravna kapitalna ulaganja utrošeno ukupno 5.522.507 eura, odnosno 10,31 % manje od planiranog iznosa. Najveći dio utrošenog iznosa odnosi se na nabavku medicinske opreme namijenjene novim objektima objedinjenog hitnog bolničkog prijema, dnevnih bolnica i jednodnevnih kirurgija i Klinike za neurokirurgiju, kao i digitalizaciju i integraciju operacijskih dvorana opremljenih robotskom kirurgijom, te nabavku neophodne medicinske opreme na klinikama/zavodima kao što je laser za refraktivnu kirurgiju te uređaj za elektrokonvulzivno liječenje koji će unaprijediti razinu usluga koje se pružaju pacijentima. Preostali dio utrošenih sredstava odnosi se na nadogradnju hiper konvergentnog virtualizacijskog klastera koji omogućuje nesmetan rad i visoku dostupnost informatičkog sustava. Planirani postupak nabave operacijskog mikroskopa nije bilo moguće realizirati do kraja 2024. godine, a budući da od Ministarstva zdravstva nismo dobili suglasnost za provedbu nabave druge opreme u istoj vrijednosti, uputili smo zamolbu Ministarstvu zdravstva da navedeni iznos dodatno planira za 2025. godinu.

Sredstva iz vlastitih prihoda **(izvor financiranja 31)** utrošena su u ukupnom iznosu od 2.808.366,40 eura ili 10,49 % više od planiranog iznosa, a najvećim dijelom se odnose na nabavku neophodne medicinske i laboratorijske opreme za koju nisu osigurana sredstva kroz izvor financiranja 11 Opći prihodi i primici kao što je uređaj za spektrometriju, endoskopski uređaj, višenamjenska ploča Omniboard s pripadajućom opremom, hibridna sala (nedostajući iznos na izvoru financiranja 11 Opći prihodi i primici i izvoru financiranja 581 Mehanizam za oporavak i otpornost), oprema za nadogradnju operacijskog stola i druga oprema manje vrijednosti. Značajni dio utrošenih sredstava (8,66 %) odnosi se na opremanje novoizgrađenih objekata objedinjenog hitnog bolničkog prijema, dnevnih bolnica i jednodnevnih kirurgija neophodnom uredskom opremom i namještajem, te na građevinsko obrtničke radove unutar Kliničkog bolničkog centra nastale prilikom sanacije štete od potresa, a neobuhvaćene Ugovorima o dodjeli bespovratnih sredstava i Sporazumima temeljem Odluke Vlade Republike Hrvatske od 4. srpnja 2024. godine.

Na **izvoru financiranja 52 Ostale pomoći** planirani iznos od 516.239 eura za izgradnju bunkera za linearne akceleratore ostao je neutrošen radi pomicanja početka radova na 2025. godinu.

U stopostotnom iznosu utrošena su sredstva planirana na **izvoru financiranja 581 Mehanizam za oporavak i otpornost** (12.957.620,60 eura) i to za građevinske radove i opremanje novih objekata objedinjenog hitnog bolničkog prijema, dnevnih bolnica i jednodnevnih kirurgija, te uređenje Klinike za neurokirurgiju, kao i digitalizaciju i integraciju operacijskih dvorana opremljenih robotskom kirurgijom.

Na **izvoru financiranja 61 Donacije** ostvareno je i utrošeno 346.056,81 euro što je 63,76% više od planiranog iznosa za 2024. godinu. Najveći dio planiranog i utrošenog iznosa (83,77 %) odnosi se na nabavku medicinske i laboratorijske opreme kao što je brojač stanica za Banku tkiva, spremnik tekućeg dušika i oprema za uređenje integrirane operacijske sale na Klinici za traumatologiju. Također, s pozicije Uredske opreme i namještaja nabavljene su bolesničke postelje i noćni ormarići za potrebe Klinike za pedijatriju na što se odnosi 15,95 % utrošenog iznosa.

Sredstva planirana na **izvoru financiranja 71 Prihodi od nefinancijske imovine** nisu utrošena.

 Navedena ulaganja rezultirala su smanjenjem stope učešća otpisane vrijednosti u odnosu na nabavnu vrijednost postrojenja i opreme.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polaznavrijednost | Izvorpodataka | Ciljanavrijednost2024. |  Ostvarenavrijednost2024. |
| Stopa učešća otpisane vrijednosti u odnosu na nabavnu vrijednost postrojenja i opreme | Nabavkom nove opreme postotak učešća otpisane vrijednosti u odnosu na nabavnu vrijednost će se smanjivati | % | 72,93 | Računo vodstvo | 68,00 | 70,90 |

**II Aktivnost K895007 – SANACIJA ŠTETE OD POTRESA**

**Zakonske i druge pravne osnove**

Odluka Vlade RH o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području grada Zagreba, Krapinsko-zagorske županije i Zagrebačke županije, imenovanju i određivanju zaduženja Nacionalnog koordinacijskog tijela, tijela odgovornih za provedbu financijskog doprinosa i neovisnog revizijskog tijela (NN 125/20); Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Upravne zgrade“ i Dodaci I-IV navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade Interna 2“ i Dodaci I-IV navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade Interna 3“ i Dodaci I-IV navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 7 Klinički zavod za kemiju i endokrinologiju“ i Dodaci I-III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 4 Klinika za očne bolesti i Klinika za kožne i spolne bolesti“ i Dodaci I-III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 9 Zgrada Klinike za kirurgiju“ i dodaci I-III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrada 11 – zgrada anestezije, škole i multimedije“; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrada 5 – Zgrada pedijatrije, ORL, URL i ginekologije“; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade Klinike za traumatologiju“; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrada Klinike za tumore, Ilica 197“; Odluka o nastavku financiranja projekata započetih iz Fonda solidarnosti Europske unije iz sredstava državnog proračuna Republike Hrvatske

**Planirana i izvršena financijska sredstva na razini aktivnosti**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023.  | Tekući plan 2024.  | Izvršenje 2024. | IndeksIzvršenje 2024./Tekući plan2024. | IndeksIzvršenje 2024./2023. |
| K895007 - SANACIJA ŠTETE OD POTRESA | 30.080.394 | 22.097.455 | 17.667.794,44 | 79,95 | 58,74 |

**Opis aktivnosti**

KBC Sestre milosrdnice temeljem Odluke Vlade Republike Hrvatske kojom je utvrđen način raspodjele bespovratnih sredstava iz Fonda solidarnosti EU a u svrhu vraćanja u uporabljivo stanje zgrada oštećenih potresom u ožujku i prosincu 2020. godine u kojima se odvija liječenje pacijenata ili rad službi vezanih uz obavljanje zdravstvene zaštite financira slijedeće projekte:

**I Sanacija štete od potresa iz ožujka 2020. godine** iz izvora financiranja 11 Opći prihodi i primici i izvora financiranja 815 Namjenski primitak – NPOO:

1. Projekt obnove od potresa Upravne zgrade

2. Projekt obnove od potresa Zgrade Interna 2

3. Projekt obnove od potresa Zgrade Interna 3

4. Projekt obnove od potresa Zgrade 7 Klinički zavod za kemiju i endokrinologiju

5. Projekt obnove od potresa Zgrade 4 Klinika za očne bolesti i Klinika za kožne i spolne

 bolesti

6. Projekt obnove od potresa Zgrade 9 Zgrada Klinike za kirurgiju

**II Sanacija štete od potresa iz prosinca 2020. godine** iz izvora financiranja 11 Opći prihodi i primici i izvora financiranja 815 Namjenski primitak – NPOO:

1. Projekt obnove od potresa Zgrada 11 – zgrada Anestezije, škole i multimedije
2. Projekt obnove od potresa Zgrada 5 – Zgrada pedijatrije, ORL, urologije i ginekologije
3. Projekt obnove od potresa Zgrade Klinike za traumatologiju
4. Projekt obnove od potresa Zgrade Klinike za tumore, Ilica 197

U 2024. godini na navedenoj aktivnosti tekući plan je ostvaren sa 79,95 %.

Budući da su sredstva iz Fonda solidarnosti Europske unije bila na raspolaganju do 30. lipnja 2023. godine, nerealizirana ugovorena sredstva u 2024. godini preraspodijeljena su na izvor financiranja 11 Opći prihodi i primici, dok su sredstva s izvora financiranja 581 Mehanizam za oporavak i otpornost u 2024. godini preraspodijeljena na izvor financiranja 815 Namjenski primitak – NPOO.

Najveći dio ili 95,95 % utrošenih sredstava odnosi se na građevinske radove za obnovu zgrada oštećenih potresom iz ožujka 2020. godine dok su preostala sredstva utrošena na usluge stručnog nadzora, vođenje projekta te izradu projektne dokumentacije za sve zgrade obuhvaćene obnovom.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljanavrijednost2024. |  Ostvarenavrijednost2024. |
| Postotak realizacije obnove zgrada oštećenih potresom u ožujku 2020. godine i prosincu 2020. godine | Udio plaćenih računa za aktivnosti vezane uz obnovu zgrada od potresa u odnosu na ukupnu vrijednost ugovorenih projekata obnove zgrada od potresa iz ožujka i prosinca 2020. godine | % izvršenja aktivnosti |  0,05 % | Računovodstvo |  35,74 % | 32,71 % |

**3605 SIGURNOST GRAĐANA I PRAVA NA ZDRAVSTVENE USLUGE**

**Cilj 1. Zaštita, očuvanje i unapređenje zdravlja**

**III Aktivnost A895001 - ADMINISTRACIJA I UPRAVLJANJE**

**Zakonske i druge pravne osnove**

Zakon o zdravstvenoj zaštiti; Zakon o obveznom zdravstvenom osiguranju; Opći uvjeti ugovora o dopunskom zdravstvenom osiguranju; Zakon o djelatnostima u zdravstvu; Zakon o zaštiti prava pacijenata; Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja; Ugovor o provođenju bolničke i specijalističko-konzilijarne zdravstvene zaštite s HZZO; Zakon o proračunu; Zakon o radu; Zakon o porezu na dohodak; Zakon o PDV-u; Zakon o obveznim odnosima; Zakon o zakupu poslovnog prostora; Pravilnik o uvjetima i načinu provođenja dopunskog zdravstvenog osiguranja; Uredba o fiskalnoj odgovornosti; Interni akt Odluka o naplati nenaplaćenih potraživanja; Kolektivni ugovor za djelatnost zdravstva i zdravstvenog osiguranja; Temeljni kolektivni ugovor za službenike i namještenike u javnim službama; Ugovor o provođenju Nacionalnog programa prevencije raka dojke s HZZO; Ugovor o provođenju Nacionalnog programa ranog otkrivanja raka debelog crijeva s HZZO; Ugovor o provođenju Nacionalnog programa za probir i rano otkrivanje raka pluća; Ugovor o provođenju Nacionalnog preventivnog programa ranog otkrivanja slabovidnosti s HZZO; Nacionalni plan razvoja zdravstva u razdoblju od 2021. do 2027. godine

**Planirana i izvršena financijska sredstva na razini aktivnosti**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023.  | Tekući plan 2024.  | Izvršenje 2024. | IndeksIzvršenje 2024./Tekući plan2024. | IndeksIzvršenje 2024./2023. |
| A895001- ADMINISTRACIJA I UPRAVLJANJE | 253.673.170 | 285.989.331 | 286.304.672,37 | 100,11 | 112,86 |

**Opis aktivnosti**

Planom predviđena sredstva za 2024. godinu utrošena su za obavljanje osnovne djelatnosti - pružanje zdravstvenih usluga kroz stacionarno liječenje i specijalističko-konzilijarnu zdravstvenu zaštitu (ambulantno liječenje, specijalistička dijagnostika, dnevne bolnice, hemodijaliza). U Kliničkom bolničkom centru pružaju se i usluge medicinski potpomognute oplodnje, intervencijske kardiologije, intervencijske neurologije i neuroradiologije, ERCP, primjene posebno skupih lijekova, primjene katetera za kompleksne aritmije, zdravstvene zaštite za hrvatske državljane s prebivalištem u Bosni i Hercegovini, transplantacije, eksplantacije, zdravstvene zaštite osnovom međudržavnih ugovora o socijalnom osiguranju, zdravstvene zaštite na radu, provođenja Nacionalnih programa prevencije raka dojke, ranog otkrivanja raka debelog crijeva, ranog otkrivanja slabovidnosti i ranog otkrivanja raka pluća. Na razini aktivnosti izvršenje u odnosu na tekući plan je 100,11 %.

Na **izvoru financiranja 11** Opći prihodi i primici planirana sredstva ostvarena su s 99,15 %.

U lipnju 2024. godine Ministarstvo zdravstva je provelo preraspodjelu sredstava vezano za provedbu V faze Odluke Vlade Republike Hrvatske o isplati razlike uvećanja plaće za prekovremeni rad radnicima u djelatnosti zdravstva i zdravstvenog osiguranja, te je za KBC Sestre milosrdnice utvrđen iznos od 880.739 eura. Prema Uputi Ministarstva zdravstva za Provedbu V faze Odluke obveze vezano za podmirenje dospjelih obveza prema dobavljačima lijekova i potrošnog i ugradbenog medicinskog materijala (grupa rashoda 322) bilo je potrebno podmiriti iz sredstava redovnog poslovanja, a nakon toga izvršiti preknjiženje na izvor financiranja 11 Opći prihodi i primici sukladno izvršenoj preraspodjeli. Prema dostavljenoj tablici iznos od 670.606 eura utrošen je za materijalne rashode (grupa rashoda 322), dok je na rashode za zaposlene utrošeno 103.140,80 eura (grupa rashoda 311 i 313) što je manje od utvrđenog iznosa za 106.992,20 eura iz razloga što svi radnici koji su pokrenuli spor za isplatu razlike plaće za prekovremeni rad nisu htjeli potpisati sporazum za isplatu nespornog dijela glavnice.

U kolovozu 2024. godine za provedbu III faze Odluke Vlade Republike Hrvatske o namjenskoj pomoći zdravstvenim ustanovama čiji je osnivač Republika Hrvatska i jedinica lokalne i područne samouprave - osnovica 6%, Ministarstvo zdravstva je izvršilo preraspodjelu sredstava, te je KBC Sestre milosrdnice za podmirenje dijela dospjelih obveza prema dobavljačima lijekova, potrošnog i ugradbenog medicinskog materijala utrošio 712.039,79 eura.

Temeljem Odluke Vlade Republike Hrvatske o isplati sredstava i namjenske pomoći bolničkim zdravstvenim ustanovama kojima je osnivač Republika Hrvatska i kojima su osnivači županije za podmirivanje dijela dospjelih obveza prema dobavljačima lijekova, potrošnog i ugradbenog medicinskog materijala KBC Sestre milosrdnice je utvrđen iznos od 10.555.132 eura i u potpunosti je utrošen za navedenu namjenu u prosincu 2024. godine.

Također u prosincu 2024. godine provedena je Odluka Ministarstva zdravstva o isplati razlike uvećanja plaća za prekovremeni rad radnicima bolničkih zdravstvenih ustanova kojima je osnivač Republika Hrvatska, te je prema uputi utrošeno 395.266 eura za podmirivanje dijela dospjelih obveza bolničkih zdravstvenih ustanova prema dobavljačima lijekova, potrošnog i ugradbenog medicinskog materijala.

Iz vlastitih prihoda (**izvor financiranja 31**) utrošeno je 904.718,90 eura što je 40,27 % više od planiranog iznosa. Navedenim sredstvima podmireni su najvećim dijelom troškovi honorara timova za klinička ispitivanja, organizacije simpozija i kongresa, objavljivanja znanstvenih radova u inozemnim medicinskim tiskovinama, službenih putovanja, stručnog usavršavanja zaposlenika te troškovi reagensa i potrošnog medicinskog materijala za potrebe znanstvenih radova Kliničkog zavoda za kemiju.

Na ostalim prihodima za posebne namjene (**izvor financiranja 43**) planirano je 256.724.883 eura a izvršeno 256.843.562,77 eura ili 0,05 % više. Ovi prihodi se najvećim dijelom ostvaruju kao prihodi od Hrvatskog zavoda za zdravstveno osiguranje i glavni su izvor prihoda Ustanove, a usmjereni su na pružanje što kvalitetnije usluge liječenja naših bolesnika. Najveći dio tih sredstava (151.142.337,15 eura ili 58,85 %) utrošen je za plaće zaposlenika, ostale rashode za zaposlene, doprinose na plaće, te naknade za prijevoz zaposlenima, službena putovanja i stručno usavršavanje zaposlenika. Iznos 105.232.200,47 eura ili 40,97 % utrošen je na materijalne rashode od kojih se najveći dio odnosi na medicinski materijal (lijekovi, potrošni medicinski materijal, krv i krvni pripravci i sl.) te usluge tekućeg i investicijskog održavanja i ostale troškove (usluge čuvanja imovine, troškove pranja rublja te vanjske specijalizante). Na financijske rashode kao što su bankarske usluge i usluge platnog prometa te zatezne kamate odnosi se 0,14 % utrošenih sredstava dok je 0,04 % iznosa utrošeno na ostale naknade šteta.

Ostale pomoći (**izvor financiranja 52**) planirane su u iznosu 15.804.537 eura dok je izvršeno 15.910.977,08 eura ili 0,67 % više od planiranog iznosa. Najveći dio izvršenja odnosi se na sredstva doznačena temeljem Odluke Vlade Republike Hrvatske o isplati namjenske pomoći za podmirenje dijela dospjelih obveza bolničkih zdravstvenih ustanova kojima je osnivač Republika Hrvatska i kojima su osnivači županije prema dobavljačima lijekova, potrošnog i ugradbenog medicinskog materijala u iznosu 14.708.447 eura dobivene u srpnju 2024. godine, a koje smo utrošili prema navedenoj namjeni. Ostala utrošena sredstva najvećim se dijelom odnose na plaće za pripravnike s pripadajućim doprinosima za obvezno zdravstveno osiguranje i naknadama za prijevoz koje sufinancira Hrvatski zavod za zapošljavanje.

Donacije (**izvor financiranja 61**) su planirane u iznosu od 271.729 eura, dok je izvršeno 209.229,03 eura ili 77,00 %. Najvećim dijelom se odnose na tekuće donacije usmjerene na službena putovanja te podmirivanje troškova stručnog usavršavanja zaposlenika.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljanavrijednost2024. |  Ostvarenavrijednost2024. |
| Prosječna dužina liječenja akutnih pacijenata | Praćenje dužine liječenja u akutnim bolnicama | Prosječan broj dana  |  6,07 |  BIS |  6,00 |  5,55 |

**IV Aktivnost - A895003 PROVEDBA PREVENTIVNIH PROGRAMA – KLINIČKI BOLNIČKI CENTAR SESTRE MILOSRDNICE**

**Zakonske i druge pravne osnove**

Zakon o zdravstvenoj zaštiti; Zakon o suzbijanju zlouporabe droga; Nacionalni plan razvoja zdravstva od 2021 do 2027. godine; Nacionalni akcijski plan suzbijanja zlouporabe droga u Republici Hrvatskoj; Ugovor na temelju Odluke o sufinanciranju programa: Rad Centra za ovisnosti o drogama pri KBC Sestre milosrdnice za 2023. godinu; Nacionalna strategija prevencije i ranog otkrivanja raka

 **Planirana i izvršena financijska sredstva na razini aktivnosti**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023.  | Tekući plan 2024.  | Izvršenje 2024. | IndeksIzvršenje 2024./Tekući plan2024. | IndeksIzvršenje 2024./2023. |
| A895003-PROVEDBAPREVENTIVNIHPROGRAMA-KLINIČKIBOLNIČKICENTARSESTREMILOSRDNICE | 77.604 | 176.318 | 153.312,18 | 86,95 | 197,58 |

/

**Opis aktivnosti**

U sklopu navedene aktivnosti provodi se dugi niz godina Nacionalni akcijski plan suzbijanja zloupotrebe droga u Republici Hrvatskoj, a od srpnja 2023. godine i Nacionalni preventivni program za rano otkrivanje melanoma, a oba s ciljem zaštite zdravlja i javnozdravstvenog interesa građana Republike Hrvatske.

Sredstva za provedbu preventivnih programa osiguravaju se na **izvoru financiranja 11**.

Planom predviđena sredstva namijenjena za rad Centra za ovisnosti o drogama iznose 39.818 eura te su ostvarena 78,06 %. Najveći dio utrošenih sredstava ili 79,05 % planiranog iznosa odnosi se na nabavku lijekova i test traka na droge. Ostala utrošena sredstva odnose se na isplatu honorara voditelju programa, uredski materijal, službena putovanja.

Aktivnosti koje su se provodile odnose se na promociju, liječenje, evaluaciju i prevenciju suzbijanja zloupotrebe droga. Stručni tim Centra za ovisnosti o drogama nastavio je s intenzivnim provođenjem planiranih stručnih aktivnosti na Klinici za psihijatriju KBC Sestre milosrdnice i na terenu. Neposredno provođenje medicinskih postupaka s ovisnicima, pretežno teških heroinskih ovisnika koji su najčešće zatražili pomoć direktno s ulice, omogućeno je kroz 24 sata svih 7 dana u tjednu, te je ovaj Centar jedino mjesto u gradu Zagrebu na kojem se sukladno načelima najbolje medicinske struke neposredno intervenira kod ovisnika koji zapadnu u krizne situacije. Time se značajno smanjuje broj štetnih i incidentnih događaja u gradu koje običavaju činiti ovisnici ukoliko im se ne osigura adekvatna medicinska intervencija. Osigurano je redovito testiranje na droge i virusne infekcije ovisnika koji su se liječili u programima Centra, a posebna pozornost je posvećena praćenju stanja ovisnika kojima je izrečena mjera obaveznog liječenja.

Utvrđena sredstva za provođenje Nacionalnog preventivnog programa za rano otkrivanje melanoma iznose 136.500 eura te su ostvarena 89,55 %. Na službena putovanja utrošen je najveći dio izvršenih sredstava ili 52,96 %, a ostala utrošena sredstva odnose se na honorare edukatora i naknade za privremeni rad administratora programa, edukativni materijal, potrošni materijal za potrebe izvođenja operativnih zahvata u okviru javnozdravstvenih akcija na terenu te troškove najma dvorana za edukacije.

Tijekom 2024. godine Nacionalni preventivni program za rano otkrivanje melanoma provodio se ciljano pregledavajući visoko-rizičnu populaciju koja uključuje odrasle osobe od 50 do 75 godina te osobe svih dobi pod rizikom. Kvalificirano osoblje provelo je dvije javno-zdravstvene akcije preventivnih pregleda i to u lipnju 2024. godine na otocima Pagu i Rabu i u listopadu 2024. godine u Makarskoj na kojima su uz obavljanje preventivnih pregleda u lokalnim domovima zdravlja izvršene operacije tumora koji su otkriveni tijekom akcija, te održane i edukacije liječnika iz dermatoskopije za koje su i tiskana dva priručnika: Dermatoskopija 1 – Osnove dermatoskopije i Dermatoskopija 2 – Specijalna područja dermatoskopije. Također, od medicinske opreme, nabavljen je uređaj za dermatoskopiju koji dopušta vizualizaciju boja, struktura i uzoraka u kožnih lezija koje nisu vidljive golim okom te uvelike pridonosi ranom otkrivanju promjena na koži.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polaznavrijednost | Izvorpodataka | Ciljanavrijednost2024. |  Ostvarenavrijednost2024. |
| Udio nabavljenih lijekova i test traka u planiranom iznosu nabave lijekova i test traka za liječenje ovisnika | Pružanje stručne medicinske pomoći registriranim ovisnicima o drogi | % | 77,68 | Materijalno knjigovodstvo | 100 | 82,00 |

 Ravnatelj KBC Sestre milosrdnice

 Prof.dr.sc. Davor Vagić, dr.med.